  Виталий Пронин Аслам синйылтэмея кык-куинь ар куспын Настя чутрак воштӥськиз: удмурт кылын пумен чебергес но вольытгес вераськыны ӧдъяз, мыло-кыдо басьтӥськиз студентлэсь шутэтскон улонзэ напчытыны но факультетлэсь данзэ утьы-ны. Настяез Италмас удмурт модель нимын но тодо. Со Полина Кубиста но Вужер дизайнеръёслэсь дӥсьсэс по-диум вылын возьматъя Ирина Зангарик эшеныз ӵош, «Нео-фолк» студиен Эстоние вуы-лӥз. Нылъёсты мода гинэ ӧз эшъяськыты: ӵош шудӥзы «Узы-боры» киноын. Татын Настя воксё тунсыко ролен гочатӥз: шудӥз бигер пияш-лэсь шузи музизэ.Россиысь дышетонъя но наукая министрен Андрей Фурсенкоен дӥсьтыса верась-кемез бере кӧня ке шара юан сётытэк ӧй чида.- Малы удмурт кылосбур факультетэ пырид?- Уг алда: озьы пӧрмиз, улон вуттӥз. Но малпаськытэк ӧй мыны, угось анаелэн эшез дэмлаз, кылъёсты дышетыны но кунгож сьӧры потаны луонлыкед кылдоз, пе. Таиз зэм вылэм!- Факультетын шӧдӥське аслаз «спецификаез». Татын «шыпыт» филологъёс дышетско, «чуртнаськисьёсты» уг ярато…- Бен, мон шӧдӥсько со муртанэз. Мыным кулэ ӧвӧл кыӵе ке чеберъяськон, верало шонерзэ. Мукет азьветлӥсь мылкыдо егитъёслы сямен ик, мыным дышетскыны сокем капчи ӧвӧл. Пӧртэм ужрадъёсы пыриськиськом бере, параосты келляно луэ. Сыӵе ик одногруппнике Вова Вахрушев - пал кукы. Ӵошен уяськом: кылемъёсыз ӵош дышетскисьёс милемлы куддыр дорысь ужез но уг верало… Кӧтӝожмес ум возьматӥське, но мон трослы шумпотысал, мыным ваньзэ ымнырам верасалзы ке! Тодӥсько, тыбыр сьӧрам трос гинэ супыльто. Зэм, ачиз дышетскон мон понна валтӥсь интыын ӧвӧл. Соин ик трослы капчигес кусып возьыны 1-тӥ курсэн, соос ваньмызлы усьтэмын, шараесь.- Шӧдӥськод-а будэмдэ, тыро-пыдо луэмдэ?- Воштӥськонъёс ортчо. Тросэз мыным шуо: тонэ мукет кожасько вал. Малпало, кыӵе ке «цаца», вылтӥяськись. Малпасько, монэ удмурт дунне будэтӥз. Ужпум пуктӥ: возьматоно, удмуртъёс классноесь, тунсыкоесь шуыса. Яке мукет сямен: синмаськымон (озьы шуом ни-а, мар-а) егит шаплы нылмурт - со удмурт! Удмурт луэме - со мынам изюминкае. Огдышем малпанъя вань удмуртъёс ӧвӧл «лапегесь, вожъяськисесь но кепырасесь»… Нош Фурсенколы валэктэме потӥз: асьме калыкмы уг быры, со улон понна нюръяське!Вераськиз Дарали Лели Теги: Алнаш УдГУ  